Kimbė
Kimbė (angl. Kimbe) – miestas Papua Naujojoje Gvinėjoje, Naujosios Britanijos saloje, prie Stetino įlankos; Vakarų Naujosios Britanijos provincijos ir Talasea rajono centras. Miestas vulkaninių kūgių ir aliuvinių lygumų papėdėje. Yra jūrų uostas, kelias į Ulamoną. Verčiamasi aliejinių palmių auginimu, palmių aliejaus spaudimu ir eksportu. Taip pat išvežama kopra, kakava, mediena.